Suat Hayri Ürgüplü

Suat Hayri Ürgüplü (1903–1981) var en tyrkisk diplomat, jurist og politiker som var statsminister i Tyrkia i 1965.

Suat Hayri Ürgüplü ble født i Damaskus, som den gang var en del av Det ottomanske riket. Han var sønn av politikeren Ürgüplü Hayri Efendi, en geistlig embetsmann som hadde en sentral rolle i den Ung-tyrkiske bevegelsen. Ürgüplü utannet seg som jurist og arbeidet som dommer før han gikk inn i politikken. Han var også diplomat og var i perioden 1952–1960 Tyrkias ambassadør i Bonn, London, Madrid og Washington, DC. Han var også i en periode Tyrkias representant ved Europa-rådet. 

Ürgüplü ble innvalgt i det tyrkiske parlamentet i 1939 og satt der med noen opphold frem til 1972. Ved valget i 1961, da de militære gav makten tilbake til de sivile, stilte han seg som uavhengig og ble valgt inn i senatet ved hjelp av Rettspartiet. Han fungerte som senatspresident fra 1963 og frem til han ble statsminister i februar 1965.Aftenposten morgen - Skal danne den nye regjering i Tyrkia (19.2.1965, s.7) Han måtte gå av etter et valgnederlag i oktober samme år. Han stilte som statsministerkandidat på ny våren 1972, men trakk kandidaturet etter at president Cevdet Sunay forkastet hans ministerliste.Aftenposten morgen - Ny regjeringskrise i Tyrkia (15.5.1972, s.7) 

 Referanser 

Kategori:Tyrkiske statsministre
Kategori:Tyrkiske diplomater
Kategori:Tyrkiske ambassadører
Kategori:Personer fra Damaskus
Kategori:Personer fra Istanbul